Rajasthan Budget 2018 Highlights: राजस्थान सरकार ने सोमवार को राज्य का बजट पेश किया। इस दौरान कई बड़ी घोषणाएं की गईं। बजट पेश करते हुए मुख्यमंत्री ने कहा कि उनकी सरकार ने किसानों और बेरोजगारों के लिए बड़े कदम उठाए। राज्य सरकार ने 2 लाख किसानों से सीधा संपर्क किया। बाड़मेर रिफाइनरी की शुरुआत हुई। सीएम के मुताबिक, राज्य में 13 लाख नए रोजगार पैदा हुए और डेढ़ लाख युवाओं को सरकारी नौकरियां दी गईं। सीएम ने अंडर 19 वर्ल्ड कप में बेहतरीन प्रदर्शन करने वाले राज्य के युवा क्रिकेटर कमलेश नागरकोटि को 25 लाख रुपए दिए जाने की घोषणा भी की। पत्रकारों के लिए भी कई बड़ी घोषणाएं की गईं। इसके अलावा, अब शहीद सैनिकों के आश्रितों को 20 लाख की जगह 25 लाख रुपये नगद दिए जाएंगे।